  Туспуктэм: Руслан Нуриахметов Майя Бывальцева Удмуртиысь ёгитъёсты Приволжск федерал округысь егитъёслэн «iВолга» форумазы (12+) пыриськыны ӧтё. Ужрад 21-29 пӧсьтолэзе Самара улосвылын ортчоз. Со сярысь элькун тӧролэн но кивалтэтлэн пресс-службаез ивортӥз. Туэ форумлэн валтӥсь темаез – ужрадъёсты радъян. Со улсын тямыс дышетон сменаос но куинь нимысьтыз трекъёс, егитъёслэн ӵектосъёссыя вожвылъяськон, тодосъя но практикая конференциос, лекциос но мастер-классъёс, котырес ӝокъёс, адыӟытонъёс но фестивальёс, пӧртэм ӵошатсконъёс, экспертъёсын пумиськонъёс, кенешонъёс, озьы ик лулчеберетъя но шутэтсконъя, спортъя но туризмъя ужрадъёс ортчозы. Туэ нырысьсэ Приволжск федерал округысь котькуд улосвыл кыӵе ке сменаез радъян понна кылкутэ. Удмуртилы «Территория спорта» ӧрез оскизы, со сдудентъёслэн спорт клубъёссылэн ассоциациысьтызы азьветлӥсьёсты, егитъёсын ужанъя ӧнерчиосты, ужрадъёсты радъян но ортчытон удысын ужаны кутскисьёсты, спорт но физкультура ужардъёсъя мукет ӧнерчиосты люкалоз. «iВолга» форуме 14-35 аресъем егитъёс пыриськыны быгато. Пусйиськыны ужрадлэн нимлыко сайтаз 8-тӥ инвожоозь луоз. Тодэ вайытом, 2022-т аырн Удмуртиысь 89 адями форуме ветлӥз, егитъёс 1,4 миллион манет пала ньыль грант утӥзы. Тегъёс: Удмуртия форум ПФО егитъёс  